Komission asetus (EY) N:o 999/1999, annettu 11 päivänä toukokuuta 1999, asetuksen (EY) N:o 293/98 muuttamisesta markkinoilta poistettujen hedelmien ja vihannesten ilmaisjakelun kuljetuskustannuksiin sovellettavan määräytymisperusteen osalta



Virallinen lehti nro L 122 , 12/05/1999 s. 0034 - 0034



KOMISSION ASETUS (EY) N:o 999/1999, annettu 11 päivänä toukokuuta 1999, asetuksen (EY) N:o 293/98 muuttamisesta markkinoilta poistettujen hedelmien ja vihannesten ilmaisjakelun kuljetuskustannuksiin sovellettavan määräytymisperusteen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(1), ja erityisesti sen 3 artiklan 2 kohdan, sekä katsoo, että (1) komission asetuksessa (EY) N:o 293/98(2), sellaisena kuin se on viimeksi muutettuna asetuksella (EY) N:o 519/1999(3), vahvistetaan hedelmä- ja vihannesalalla sekä hedelmä- ja vihannesjalostealalla sovellettavat määräytymisperusteet, (2) neuvoston asetuksen (EY) N:o 2200/96 soveltamista koskevista yksityiskohtaisista säännöistä hedelmä- ja vihannesalan interventiojärjestelmän osalta 16 päivänä huhtikuuta 1997 annetun komission asetuksen (EY) N:o 659/97(4), sellaisena kuin se on viimeksi muutettuna asetuksella (EY) N:o 729/1999(5), 15 artiklassa ja liitteessä V vahvistetaan markkinoilta poistettujen hedelmien ja vihannesten ilmaisjakelun kuljetuskustannuksia koskeva tuki; kokemus on osoittanut, että niissä jäsenvaltioissa, joita asia koskee ja jotka eivät ole ottaneet euroa käyttöön, kyseessä olevien kuljetusten toteutuksesta vastaavat useimmiten ne tuottajaorganisaatiot, jotka ovat poistaneet kyseiset tuotteet markkinoilta; kuljetukset ja niihin liittyvä markkinoilta poistaminen toteutetaan useimmiten samanaikaisesti tai korkeintaan muutaman päivän viiveellä; näihin kahteen toimenpiteeseen olisi hallinnollisen yksinkertaisuuden vuoksi sovellettava asetuksen (EY) N:o 2799/98 3 artiklan 2 kohdan mukaisesti ja poiketen siitä, mitä maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla 22 päivänä joulukuuta 1998 annetun komission asetuksen (EY) N:o 2808/98(6) 4 artiklan 2 kohdassa säädetään, yhtä yhtäläistä valuuttakurssia, ja (3) tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 293/98 3 artiklan 2 kohta seuraavasti: "2. Asetuksen (EY) N:o 659/97 15 artiklan 1 kohdassa tarkoitettuihin ja saman asetuksen liitteessä V olevassa 1 kohdassa vahvistettuihin kiinteisiin määriin sovelletaan tämän artiklan 1 kohdan mukaisesti määriteltyä maatalouden muuntokurssia." 2 artikla Tämä asetus tulee voimaan 1 päivänä kesäkuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä toukokuuta 1999. Komission puolesta Franz FISCHLER Komission jäsen (1) EYVL L 349, 24.12.1998, s. 1. (2) EYVL L 30, 4.2.1998, s. 16. (3) EYVL L 61, 10.3.1999, s. 27. (4) EYVL L 100, 17.4.1997, s. 22. (5) EYVL L 93, 8.4.1999, s. 11. (6) EYVL L 349, 24.12.1998, s. 36.